
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO MOZŪRIŠKIŲ K. 11, KIDULIŲ SEN., ŠAKIŲ R. SAV. (KADASTRINIS NR. 8418/0004:89 DAUKANTIŠKIŲ K. V.), PASKIRTIES PAKEITIMO IR ŽEMĖS NAUDOJIMO BŪDO NUSTATYMO PAGAL ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ
 
 
2022 m. gruodžio     d. Nr.AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu,  Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu 2017 m. balandžio 28 d. savivaldybės tarybos sprendimu Nr. T-136 „Dėl Šakių rajono savivaldybės teritorijos bendrojo plano patvirtinimo“, Šakių rajono savivaldybės mero 2022 m. spalio 25 d. potvarkio Nr. MAK-120 „Dėl kasmetinių atostogų suteikimo Dainiui Grincevičiui“ 2 punktu bei atsižvelgdamas į prašymą, gautą 2022 m. lapkričio 15 d., reg. Nr. P-1843:
[bookmark: _Hlk112073799]1. K e i č i u žemės ūkio paskirties, kiti žemės ūkio paskirties žemės sklypai naudojimo būdo  2,6954 ha ploto žemės sklypo (kadastro Nr. 8418/0004:89 Daukantiškių k. v.), esančio Mozūriškių k. 11, Kidulių sen., Šakių r. sav., žemės naudojimo paskirtį į kitą ir nustatau žemės naudojimo būdą – pramonės ir sandėliavimo objektų teritorijos. 
           2. P a ž y m i u, kad šis įsakymas yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Šakių rajono savivaldybės interneto svetainėje (www.sakiai.lt). Per 10 darbo dienų žemės sklypo savininkas Nekilnojamojo turto kadastro  ir Nekilnojamojo turto registro tvarkytojui pateikia prašymą  Valstybės įmonės Registrų centrui dėl nurodyto žemės sklypo paskirties ir naudojimo būdo nustatymo bei įregistravimo. 
          Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.
 




Administracijos direktoriaus pavaduotojas,                                                             
pavaduojantis administracijos direktorių                                                                   Redas Juškaitis

